《留别僧讷》
宋代·贺铸

冗从西班谁比数，牛侩马医犹尔汝。
诗解穷人未必工，苦调酸声效梁父。
荥阳道人方外交，谓我有言追屈骚。
骊珠不惜弹黄雀，狗尾何堪联晋貂。
秦淮潮上扁舟发，後日相思一书札。
千里同风了了然，人闲无处无明月。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。